text: "Peperòmia (Peperomia Caperata) Planta", Per Pep Aguadé | La Guia De Reus
  Inici Què plantem? "Peperòmia (Peperomia Caperata) Planta", Per Pep Aguadé
  "Peperòmia (Peperomia Caperata) Planta", Per Pep Aguadé
  Planta originària de les illes tropicals del Pacífic, on es considera sagrada perquè els seus sucs curen les cremades i diverses malalties dels ulls. En jardineria és utilitzada l'espècie P. Caperata i poques més (de les 400 que conformen el gènere).
  És una planta herbàcia que creix fins a uns 30 cm d'alçada, de fulles carnoses, en forma de cor, de color verd fosc amb els pecíols roses. Les flors formen unes petites espigues blanques que passen desapercebudes. És molt decorativa com a planta d'interior per les seves fulles. No requereix gaire aigua. És preferible el reg per immersió durant un bon temps i repetir l'operació cada setmana si el terra esta sec, no abans. Cal adobar-la un cop al mes durant a l'estiu.
  La podarem a la primavera, els brots més llargs a fi de donar harmonia al conjunt.
  Aquestes plantes, que en castellà reben el nom de pimenteros, no tenen rés a veure amb el pebre (Piper nigrum) fora l'aspecte.